Obecné zastupiteľstvo Obce Fričovce v zmysle § 6 ods. 1 zákona SNR č. 369/1990 Zb. o obecnom zriadení v platnom znení a v nadväznosti na § 24, ods. 13, zákona č. 333/2004 Z. z. o voľbách do NR SR v platnom znení, § 19, ods. 7, zákona č. 331/2003 Z. z. o voľbách do Európskeho parlamentu v platnom znení, § 27 zákona č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku v platnom znení, § 30, ods. 10, zákona č. 346/1990 Zb. o voľbách do orgánov samosprávy obcí platnom znení, § 15 a § 50 a 51 zákona č. 46/1999 Z. z. o spôsobe voľby prezidenta SR, o ľudovom hlasovaní o jeho odvolaní a o doplnení niektorých ďalších zákonov v platnom znení, § 17 a 27, zákona č. 564/1992 Zb. o spôsobe vykonania referenda v platnom znení sa uznieslo na tomto všeobecne záväznom nariadení (ďalej len VZN)

**„Všeobecne záväzné nariadenie č. 2/2014**

**OBCE FRIČOVCE**

o vylepovaní volebných plagátov

Čl. I.

Predmet úpravy

Toto VZN upravuje organizáciu vylepovania a vymedzenie miest verejných priestranstiev na území obce určených na vylepovanie volebných plagátov politických strán, hnutí, koalícií politických strán (ďalej len strany) a nezávislých kandidátov (ďalej len NEKA) pre voľby samosprávy, Národnej rady SR, samosprávnych krajov, Európskeho parlamentu, prezidenta republiky a vykonanie referenda. Nevzťahuje sa na reklamné plochy.

Čl. II.

Organizácia vylepovania volebných plagátov

1/ Na miestach určených týmto VZN môžu vylepovať volebné plagáty len členovia strany, ktorých členovia kandidujú vo voľbách a NEKA, respektíve osoby, ktoré sa preukážu splnomocnením týchto subjektov.

2/ Strany a NEKA sa považujú za oprávnené a povinné osoby na plnenie práv a povinností vyplývajúcich z tohto VZN.

3/ Vylepovanie plagátov na určených miestach organizuje správca vylepovacích miest.

4/ Spravovaním vylepovacích miest sa poveruje Obecný úrad Fričovce.

5/ Ak nie je vylepovacie miesto označené číslom kandidujúcej strany, alebo NEKA, osoby vylepujúce plagáty musia požiadať správcu o pridelenie vylepovacej plochy, kde dostanú bližšie pokyny.

Čl. III.

Miesta na vylepovanie volebných plagátov

 1/ Strany a NEKA môžu vylepovať volebné plagáty na verejných priestranstvách len na plochách osobitne určených na vylepovanie plagátov (ďalej len vylepovacie plochy).

 2/ Vylepovacie plochy sú určené pre všetky kandidujúce strany a NEKA, ktorí kandidujú

vo voľbách, v prípade referenda pre strany, ktoré informujú o referende. Takto vyhradené plochy musia zodpovedať zásadám rovnosti.

 3/ Na území obce môžu strany a NEKA vylepovať volebné plagáty na týchto miestach :

- **reklamná drevená tabuľa pri predajni Jednoty Fričovce (č.34)**

 4/ V prípade väčšieho množstva subjektov budú informačné reklamné tabule predelené na potrebný počet rovnakých oddelení. V prípade menšieho počtu subjektov môžu byť pridelené po dve vylepovacie plochy.

 5/ Vylepovanie volebných plagátov na iných miestach verejných priestranstiev je neprípustné.

 6/ Neprípustné je vylepovať volebné plagáty na brány domov, steny budov v súkromnom vlastníctve a stĺpy verejných rozvodov nachádzajúcich sa na verejných priestranstvách.

Čl. IV

Termíny na vylepovanie plagátov

1/ **Pre voľby do NRSR** – obec vyhradí vylepovacie miesta 21 dní pred voľbami[[1]](#footnote-1).

2/ **Pre voľby do Európskeho parlamentu** - umiestňovať volebné plagáty na verejných priestranstvách možno začať 21 dní predo dňom volieb len na tých miestach, ktoré vyhradila obec svojím všeobecne záväzným nariadením[[2]](#footnote-2)

3/ **Pre voľby do samosprávnych krajov** - časom volebnej kampane sa rozumie obdobie začínajúce 17 dní a končiace 48 hodín pred začatím volieb[[3]](#footnote-3), obec na účely volebnej kampane najneskôr 35 dní predo dňom konania volieb vyhradí plochu na vylepovanie predvolebných plagátov[[4]](#footnote-4)

4/ **Pre voľby do samosprávy obcí** - kampaň sa začína 17 dní a končí sa 48 hodín pred začiatkom volieb[[5]](#footnote-5), miesta na umiestňovanie plagátov vymedzí obec svojím VZN[[6]](#footnote-6).

5/ **Pre voľby prezidenta SR** - kampaň pred voľbou sa začína 15 dní a končí sa 48 hodín pred začiatkom voľby[[7]](#footnote-7), ak sa koná druhé kolo voľby, kampaň sa začína vyhlásením výsledkov prvého kola voľby ústrednou volebnou komisiou a končí sa 48 hodín pred konaním druhého kola voľby[[8]](#footnote-8). Obec v určuje v tomto VZN miesta na vylepovanie plagátov v zmysle § 51 zákona č. 46/1999 Z.z. o spôsobe voľby prezidenta SR a najmä § 6 ods.1, zákona č. 369/1990 Zb. o obecnom zriadení.

6/ **Pre referendum** – obmedzenie platí len pre zverejňovanie výsledkov prieskumov verejnej mienky, ktoré sa týkajú otázok predložených v referende - možno ich zverejniť najneskôr tri dni predo dňom konania referenda[[9]](#footnote-9), vylepovanie propagačných plagátov môže začať dňom vyhlásenia referenda. Obec v určuje v tomto VZN miesta na vylepovanie plagátov v zmysle § 27 zákona č. 564/1992 Zb. o spôsobe konania referenda a najmä § 6 ods.1, zákona č. 369/1990 Zb. o obecnom zriadení.

Čl. V.

Všeobecné a záverečné ustanovenia

 1/ Strany a NEKA, prípadne nimi poverené osoby, ktorí vylepili volebné plagáty sú povinní do 15 dní po vykonaní volieb plagáty odstrániť.

 2/ Za porušenie ustanovení tohto VZN môže starosta uložiť sankciu podľa osobitného predpisu[[10]](#footnote-10).

3/ Zmeny tohto VZN schvaľuje OZ 3/5 väčšinou poslancov prítomných na rokovaní.

4/ Toto všeobecne záväzné nariadenie bolo schválené obecným zastupiteľstvom dňa 26.3.2014 a účinnosť nadobúda 12.4.2014.

5/Nadobudnutím účinnosti tohto VZN sa ruší VZN č. 3/1998 z 15.8.1998 .

…..................................

starosta obce

PhDr. Ján Mikula

Návrh vyvesený na úradnej tabuli obce: 6.3.2014

Po schválení vyvesené: 27.3.2014

Zvesené po schválení z úradnej tabule obce:

1. § 24, ods. 13, zákona č. 333/2004 Z.z. o voľbách do NRSR [↑](#footnote-ref-1)
2. § 19, ods. 7, zákona č. 331/2003 Z.z. o voľbách do EP [↑](#footnote-ref-2)
3. § 27, ods. 1, zákona č. 303/2001 Z.z. o voľbách do orgánov samosprávnych krajov [↑](#footnote-ref-3)
4. § 27, ods. 2, zákona č. 303/2001 Z.z. o voľbách do orgánov samosprávnych krajov [↑](#footnote-ref-4)
5. § 30, ods. 2, zákona č. 346/1990 Zb. o voľbách do orgánov samosprávy obcí [↑](#footnote-ref-5)
6. § 30, ods. 10, zákona č. 346/1990 Zb. o voľbách do orgánov samosprávy obcí [↑](#footnote-ref-6)
7. § 15, ods. 1, zákona č. 46/1999 Z.z. o spôsobe voľby prezidenta [↑](#footnote-ref-7)
8. § 15, ods. 18, zákona č. 46/1999 Z.z. o spôsobe voľby prezidenta [↑](#footnote-ref-8)
9. § 17, ods. 1, zákona č. 564/1992 Zb. o spôsobe konania referenda [↑](#footnote-ref-9)
10. Zákon č. 372/1990 Zb. o priestupkoch v platnom znení a § 13, ods. 9, písm. a) zákona č. 369/1990 Zb. o obecnom zriadení v platnom znení [↑](#footnote-ref-10)